મૂળી પંથકના માર્ગો પર પોલીસ પેટ્રોલીંગમાં હતી ત્યારે રાજપાલસિંહને બાતમી મળી હતી કે વગડીયા બાજુથી દેશી દારૂ ભરેલી કાર પસાર થવાની છે. ત્યારે વોચ દરમિયાન કાળા કલરની કારને અટકાવી તેમાં તપાસ કરતા સુરેન્દ્રનગરના રમજાનભાઇ માણેક અને હૈદરભાઇ મિયાણાને પ્લાસ્ટિકની 10 કોથળીમાં 350 લીટર દેશીદારૂ સાથે ઝડપી લીધા હતા. આ ઉપરાંત 3 મોબાઇલ અને કાર સહિત 2.33 લાખનો મુદામાલ કબજે કરી કાયદેસરની કાર્યવાહી મૂળી પોલીસ મથકનાં પીએસઆઇ ડી.બી.ઝાલા, એસ.યુ.પરમાર, રણજીતસિંહ મોરી સહિતનાએ કામગીરી કરી હતી.